open-index/open-wikipedia-markdown huggingface dataset:
MADI

**MADI** (z anglického Multichannel Audio Digital Interference), alebo **AES10** podľa AES je štandard definujúci dátový formát a elektrické charakteristiky rozhrania, používaného na prenos viacerých kanálov digitálneho zvuku. Podporuje sériový digitálny prenos cez koaxiálny kábel alebo optické linky s 28, 56 alebo 64 kanálmi; a vzorkovacie frekvencie až 96 kHz s rozlíšením až 24 bitov na kanál . 

Toto rozhranie bolo navrhnuté tak, aby zjednodušilo kabeláž vo veľkých inštaláciách, najmä medzi viackanálovými rekordérmi a mixérmi, a má veľa podobností s formátom dvojkanálového rozhrania AES3. Ďalším zámerom návrhu MADI bola transparentnosť pre štandardné dvojkanálové dáta, vďaka čomu je začlenenie dvojkanálových signálov do MADI multiplexu pomerne jednoduché. Pôvodný stav kanála, používateľské a pomocné dáta zostávajú v rámci viackanálového formátu nedotknuté . Kópia špecifikácie je dostupná vo formáte PDF na webovej stránke AES . 

## Vývoj
Vývoj rozhrania MADI iniciovali v roku 1988 štyria profesionálni výrobcovia audio zariadení: Solid State Logic, AMS-Neve, Sony a Mitsubishi. Štandard dokončila Audio Engineering Society, a zverejnila ho v roku 1991 pod názvom AES10. Odvtedy bol dvakrát aktualizovaný, a to v rokoch 2003 a 2008   . V pôvodnej verzii (AES10 – 1991)  bola najvyššia rýchlosť prenosu dát 96.768 Mbit/s, a to pri najvyššej vzorkovacej frekvencii (54 kHz) a najväčšom počte kanálov (56). Výpočet rýchlosti je násobok týchto dvoch hodnôt s počtom bitov na čiastkový rámec (32).  AES10 – 2003 doplňuje pôvodnú verziu možnosťou 64 kanálov odstránením tolerancie varispeedu.   

Štandard MADI neprenáša informácie o časovaní vzoriek. Synchronizácia s pripojeným zariadením je riadená nezávisle distribuovaným signálom, tzv. Digital Audio Reference Signal, alebo wordclock. 

## Optické MADI
Optické MADI využíva vláknové rozhranie, ktoré prenáša viacero svetelných lúčov súčasne. Uhol odrazu v jadre vlákien sa v prenose každého režimu jemne líši. Využitie je skôr v prenose na kratšie vzdialenosti (do 2000 m) z dôvodu častého rozptylu režimov pri vačších dĺžkach. Vlnová dĺžka svetla je 1300 nm, teda svetlo neviditeľné pre ľudské oko.

## Referencie
Kategória:Zbernice
Raytracing

thumb|Raytracingový algoritmus pri vytváraní obrazu osvetľuje scénu lúčmi svetla, ktoré sa odrážajú od povrchov a&nbsp;smerom k&nbsp;zdrojom svetla, čím odhaduje farebnú hodnotu pixelov.
**Raytracing** je spôsob vykresľovania trojrozmernej grafiky s veľmi komplexnými svetelnými interakciami. To znamená, že môžete vytvárať scény plné zrkadiel, priehľadných povrchov a tieňov s výsledkom nerozlučiteľným s realitou.

V prírode pochádzajú lúče zo zdroja svetla (napr. zo slnka) a nakoniec zasiahnu ľudské oko. Raytracing sleduje tento proces opačne: z oka (ako virtuálnej kamery) do scény. Vypočítajú sa body, v ktorých tieto lúče dopadajú na geometrické objekty.

Zaujímavosťou raytracingu je aj to, že na rozdiel od jednoduchších algoritmov, berie do úvahy aj okolie scény. To znamená až aj objekty ktoré sa priamo nenachádzajú vo viditeľnej scéne, ako sú napríklad slnko alebo mraky, môžu mať odrazy vo viditeľnej scéne, ktoré by v prípade žeby raytracing nebol použitý, neboli prítomné.

## Raytracing v praxi
Raytracing je už dlhšiu dobu využívaný vo viacerých hollywoodskych filmoch, ako napríklad Cars (2006) a The Toy Story (1995). Aké limitácie teda spôsobili, že sa k spotrebiteľom dostal až o 20 rokov neskôr?

Dôvodom je jeho cena. Raytracing je výpočtovo veľmi náročný. Produkčné štúdia ako Pixar Animation Studios využívajú tzv. serverové farmy, pre ktoré môže trvať vykreslenie jednej komplexnej scény aj niekoľko dní. 

Videohry vyžadujú takéto vykresľovanie v reálnom čase, a to v množstve 30, 60, až 240 snímok za sekundu. Aj napriek tomu že sa v poslednej dobe technológie raytracingu prudko vyvíjajú, na to, aby bolo každú scénu možné v reálnom čase takto vykresliť, bude potrebné ešte niekoľko rokov technologického pokroku.

## Typy raytracingu

### Forward raytracing
Forward raytracing sleduje lúče od zdroja svetla k objektu. Hoci dokáže najpresnejšie určiť sfarbenie každého objektu, je vysoko neefektívne, keďže sa veľa lúčov zo zdroja svetla nikdy nedostane cez zornú plochu.

### Backward raytracing
Na zefektívnenie raytracingu sa zavádza metóda backward raytracing. Pri spätnom sledovaní lúčov sa v oku vytvorí očný lúč, ktorý prechádza cez zornú plochu a ďalej do sveta. Prvý objekt, ktorý očný lúč zasiahne bude viditeľný.

### Hybrid raytracing
Je kombinácia forward a backward raytracingu, ktorá sľubuje využiť výhody oboch predošlých metód. Jej výsledkom by malo byť efektívnejšie využitie zdrojov, ako predošlé dve metódy.

## Referencie


Kategória:Počítačová 3D grafika
Fez

**Fez** (, ) je mesto v severnom Maroku. S populáciou vyše milión obyvateľov je to druhé najväčšie mesto krajiny. Založené bolo v ére Idrísovskej dynastie a je jedným zo štyroch kráľovských miest Maroka. Historické centrum mesta (medina) je zaradené medzi lokality svetového dedičstva UNESCO.

## Referencie

## Iné projekty

## Zdroj
* 

Kategória:Mestá v Maroku
Kategória:Lokality Svetového dedičstva v Maroku
Vysoký vrch (Spišská Magura)

**Vysoký vrch** () je vrch v pohorí Spišská Magura. Leží nad obcou Osturňa, približne  severozápadne od Spišskej Belej.

## Poloha
Nachádza sa v západnej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a na katastrálnom území obce Osturňa. Najbližšími sídlami sú východne situovaná Malá Franková a južne ležiaci Ždiar, severným smerom sa nachádza Veľká Franková a Osturňa.

## Opis
Vysoký vrch leží vo výbežku v severnej časti masívu Magurky (), situovanej v hlavnom hrebeni medzi Slodičovským vrchom () a Javorinkou (). Severne leží Malorovka (), Zlomiská () a Solisko (), východne Plešný vrch (), Furmanec () a Bukovina (), južne Slodičovský vrch (), Magurka () a Ždiarska vidla () a západne Javorinka (), Príslop (), Repisko (), Okrúhla () a Črchľa (). Juhovýchodné svahy odvodňuje Frankovský potok, severné a západné Krulovský potok, oba smerujúce do Osturnianskeho potoka v povodí rieky Dunajec. Na vrchol nevedie značený turistický chodník a masív leží v ochrannom pásme Pieninského národného parku.

### Výhľady
Odlesnený vrchol s nízkou vegetáciou umožňuje kruhový rozhľad. Poloha vrchu a vyššie vrcholy Spišskej Magury obmedzujú výhľad len na časť Belianskych Tatier a prihraničné vrchy južného Poľska.

## Prístup
Na vrchol nevedie značená turistická trasa, no v blízkom sedle pod Magurkou sa križujú značené chodníky z Osturne, Malej Frankovej (vedie východným úbočím) a Ždiaru s hlavnou hrebeňovkou.

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Osturňa
Administratívne členenie Škótska

náhled|Mapa správnych oblastí
**[[Škótsko]]** je jednou z krajín Spojeného kráľovstva Veľké Británie a Severného Írska. Rozkladá sa v severnej časti ostrova Veľká Británia a na priľahlých menších ostrovoch (predovšetkým Orkneje, Shetlandy, Vonkajšie a Vnútorné Hebridy). Od roku 1996 pozostáva z 32 správnych oblastí. Najvyššia koncentrácia obyvateľstva je v južnej časti Škótska medzi mestami Glasgow a Edinburgh.

## Prehľad správnych oblastí

## Správne členenie pre ostatné účely
### Policajné a požiarne obvody
* Stredné Škótsko
* Dumfries a Galloway
* Fife
* Grampian
* Lothian & Borders
* Severné (pre hasičov Highland & Islands)
* Strathclyde
* Tayside

### Volebné a daňové obvody
* Ayrshire
* Borders
* Stredné Škótsko
* Dumfries a Galloway
* Dunbartonshire a Argyll & Bute
* Fife
* Grampian
* Glasgow
* Highlands a Západné ostrovy
* Lanarkshire
* Lothian
* Orkneje a Shetlandy
* Renfrewshire
* Tayside

### Zdravotnícke obvody
* Argyll a Clyde
* Ayrshire a Arran
* Borders
* Forth Valley
* Dumfries a Galloway
* Fife
* Grampian
* Veľký Glasgow
* Highland
* Lanarkshire
* Lothian
* Orkneje
* Shetlandy
* Tayside
* Západné ostrovy

## Referencie

## Pozri aj
* Vývoj správneho členenia Škótska

## Iné projekty

## Zdroj


Kategória:Geografia Škótska
Škótsko
Veronika Hatala

**Veronika Hatala**, za slobodna **Veronika Kozáková** (* 5. jún 1982, Spišská Nová Ves) je slovenská moderátorka, herečka, speváčka, dramaturgička.

## Život
Veronika Hatala sa narodila v Spišskej Novej Vsi, kde navštevovala základnú a strednú školu. Absolvovala Štátne konzervatórium v Bratislave v odbore muzikálový spev a herectvo na Akadémii umení v Banskej Bystrici v odbore činoherné divadlo - herectvo.

## Umelecká činnosť
### Moderovanie
Veronika Hatala sa venuje predovšetkým moderovaniu. Je televíznou a eventovou moderátorkou. Moderuje rôzne firemné akcie, otváracie a výročné podujatia, plesy, detské akcie a iné.

Od roku 2006 do roku 2013 moderovala pravidelný hudobný mesačník TV LUX o gospelovej tvorbe reláciu *Poltón*.

V roku 2022 a 2023 moderovala charitatívny galavečer RTVS a Nadácie Kvapka nádeje - *Noc nádejí*.

Od roku 2020 moderuje spolu s Jurajom Bačom a s Milanom „Juniorom“ Zimnýkovalom Kaufland Detský Festival.

### Spev
Veronika sa v roku 2004 zúčastnila prvej série speváckej súťaže Slovensko hľadá Superstar, kde ale nepostúpila do druhého kola.

Veronika Hatala je interpretkou piesní z rôznych hudobných žánrov ako je pop, swing, šansón.

V spolupráci s Kaufland Detským festivalom, naspievala nasledujúce piesne, ktorých je autorkou hudby.

**Čas Vianoc* - Veronika Hatala, Zia Deer & detský zbor.

**Vianočná sova* - Veronika Hatala, Ondrej Kandráč & Dievčenský zbor Slovenského rozhlasu.

**Pamätáš* - Veronika Hatala & Pavol Hammel.

**Tak plávaj a snívaj* - Veronika Hatala & Adriana Pešinová.
**Domček* - Veronika Hatala & Marián Čekovský.
**Dobro v nás* - Veronika Hatala & Miro Jaroš.

### Herectvo
Účinkovala v rôznych seriáloch ako napr. Rodinné prípady, Oteckovia, Nemocnica, Súdna sieň, Chlapi neplačú, Ochrancovia...; hrala vo viacerých reklamách pre spoločnosti ako Kaufland, Dobrý Ježko, Všeobecná zdravotná poisťovňa a i.

### Divadelné aktivity
Účinkovala vo viacerých divadelných inscenáciách a muzikáloch.

* *Mníšky II. - Milionárky* - muzikál, (Veronika Hatala - postava sestry Amnézie)
* *Sedem bez záruky* - s Lasicom, Vacvalovou, Feldekovou, a Leškom. Hudobný hosť: Veronika Hatala
* *Jan Kraus, aneb hvězdy jak je neznáte* - s Janom Krausom, Veronika Hatala – hudobný hosť
* *Múzy muzikálu* - muzikálovo-kabaretná show
* *Basisti* - satirické predstavenie s Milanom Markovičom a Rasťom Piškom
* *Rendezvous s humorom* - satirická show so známymi osobnosťami
* *PODVOD* - s Honzom a Frantom Nedvědom (pre Slovenský rozhlas)
* *Podvodníci* - s Ady Haydu, Marianou Ďurianovou, Martinom Trnavským

## Referencie

## Externé odkazy
* Oficiálna stránka - veronikahatala.sk

Kategória:Slovenské speváčky
Kategória:Slovenskí moderátori
Kategória:Slovenskí hudobní skladatelia
Kategória:Absolventi Akadémie umení v Banskej Bystrici
Kategória:Osobnosti zo Spišskej Novej Vsi
Svinka (rozlišovacia stránka)

**Svinka** môže byť:
* rieka na východnom Slovensku, pozri Svinka
* vrch v Tatrách (), pozri Svinka (vrch v Tatrách)
* malá sviňa
* jeden z možných slovenských názvov rodu *Porcula* z čeľade diviakovité, pozri Porcula
* expresívne: (atramentová) machuľa

## Referencie
Brav

**Brav** môže byť:
*vykastrovaný (a teda spravidla kŕmny) samec domácej ošípanej (čiže taxónu *Sus scrofa domesticus*), pozri pod sviňa domáca a kastrácia
*staršie: samec rodu diviak (*Sus*), najmä domácej ošípanej, synonymum: kanec, pozri pod Sus (rod) а sviňa domáca 
*kŕmna ošípaná
*(chovná) domáca ošípaná
*staršie: slovenský názov rodu *Sus*, synonymá: diviak, sviňa, kanec, pozri Sus (rod)
*v češtine a južnoslovanských jazykoch: drobný domáci dobytok (napr. v češtine konkrétne ošípané, ovce a kozy), pozri pod domáci dobytok
*ľudovo expresívne: tučný človek, pozri pod tučnota

## Zdroje
Furmanec (vrch v Spišskej Magure)

**Furmanec** () je vrch v pohorí Spišská Magura. Leží nad obcou Jezersko, približne  severozápadne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a zasahuje na katastrálne územie obcí Jezersko a Malá Franková. Najbližším sídlom je na východnom úpätí situované Jezersko, severne sa nachádza Malá Franková a Spišské Hanušovce, juhozápadne obec Ždiar, juhovýchodne Lendak a východným smerom Reľov.

## Opis
Furmanec leží v rázsoche, vybiehajúcej severným smerom z hlavného hrebeňa medzi Bukovinou () a Slodičovským vrchom (). Severne sa nachádza Plašný vrch (), Hora () a Poľana (), západne Zlomiská (), Solisko (), Magurka () a Slodičovský vrch, južne Predné Jatky (), Malá poľana () a Bukovina () a východne Smrečiny (), Godšinová (), Jezerský vrch () a Hulok (). Západné svahy masívu odvodňuje potok Furmanec, voda z východných odteká Jezerským potokom do Rieky v povodí Dunajca. Na vrchol vedie značená turistická trasa z Malej Frankovej do Bachledovej doliny, prístup značne uľahčuje lanovka, vedúca na neďaleký hlavný hrebeň. Furmanec sa nachádza v ochrannom pásme Pieninského národného parku. 

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Z horských lúk na úbočí je možné pozorovať okolité vrcholy Spišskej Magury, susedné Belianske Tatry a prihraničné vrchy južného Poľska.

## Prístup
* po  žltej turistickej značke:
** od severu z obce Malá Franková
** od juhu zo Ždiaru cez Bachledovu dolinu a rázc. Malá poľana
* po  modrej turistickej značke z Jezerska cez rázc. Hrb

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Jezersko
Kategória:Malá Franková
Ivaška

**Ivaška** je slovenské priezvisko. Je rozšírené predovšetkým v okrese Martin.

## Známi nositelia
* Samuel Ivaška (* 1948),  slovenský režisér, básnik, textár, hudobník, skladateľ, spevák, herec, scenárista, dramaturg, režisér, producent, pedagóg, brat Jozefa, strýko Doda
* Jozef Ivaška (* 1949), slovenský spevák, hudobný aranžér, brat Samuela, otec Doda
* Dodo Ivaška, slovenský spevák, syn Jozefa, synovec Samuela
* Ilja Ivaška (* 1994), bieloruský tenista

Kategória:Slovenské priezviská
Kategória:Priezviská na Slovensku
Jozef Ivaška

Mag.Art. **Jozef Ivaška** (* 11. jún 1949, Ružomberok) je slovenský spevák, hudobný aranžér.

## Diskografia
* *Keď slnko hrdzavie (Moskovské okná) – [[Eva Biháryová]] / Svitanie (Básnik) – Jozef Ivaška*, Opus 90 43 0178, 1972, SP  
* *Dievčatá z kamenných sídlisk / Láska z internátu*, Opus 9143 0627, 1985, SP
* *Štvrté poschodie / Na lyžiach lásky*, Opus 9143 0661, 1986, SP
* *Leto krátkych sukničiek / Na diaľnici myslenia*, Opus 9143 0681, 1987, SP 
* *Sme dvaja*, Jumbo Records JR 0034 4311, 1995, MC, CD
* *Rendezvous mit der Operette an der Donau, Jozef Ivaška und seine Gäste, mit Susanne Fugger, Luzia Nistler und dem Orchester Paul Fabian*, RB, Radio Bratislava RB 0086-2631, 1996, MC, CD, Orchester Pavla Zajáčka  
* *Ó, otec môj*, RB, Rádio Bratislava RB 0131-4631, 1997, MC, CD, Orchester Pavla Zajáčka 
* *Sme dvaja - Jozef a Dodo Ivaška*, RB, Rádio Bratislava, 1998, MC, CD, Orchester Pavla Zajáčka 
* *Mám život rád*, Sedis Recording BC 0013 2331, 2001	
* *Náš rodný kraj - Dodo & Jozef Ivaška*, VW, vydavateľstvo Štefana Wimera VW 0045 2331, 2001, CD	
* *Man of a Thousand Songs*, Slovak Radio Records RB 0334-2331, 2009, CD

## Bibliografia
* *Život na hrane*, Asociácia Corpus, 2016, ISBN 9788097236847, autobiografia

## Referencie

Kategória:Slovenskí speváci
Kategória:Slovenskí operní speváci
Kategória:Osobnosti z Ružomberka
Ľudovít Quotidián

**Ľudovít Quotidián** (* 15. október 1886, Liptovská Porúbka† 13. jún 1955, Svilojevo, Vojvodina) bol slovenský rímskokatolícky kňaz, náboženský spisovateľ, redaktor a učiteľ náboženstva, ktorý od roku 1911 pôsobil na Vojvodine.

## Život
Narodil sa v rodine pekára Jozefa Quotidiána (* ?† 1900) a jeho manželky Anny, rod. Schafferovej (* 1854† ?) ako jeden z ich troch synov a šiestich detí.

V rokoch 18981906 absolvoval gymnaziálne štúdium v Bratislave, Ružomberku a v Kalocsi. V Kalocsi pokračoval v rokoch štúdiom teológie (19061910). V roku 1910 bol vysvätený za rímskokatolíckeho kňaza. Následne pôsobil ako kaplán v Kapusine a v dedine Hercegszántó na juhu dnešného Maďarska. V rokoch 19111915 bol kaplánom v Bajmoku pri Subotici vo Vojvodine a následne v Temerine, pričom je zaznamenané jeho pôsobenie ako učiteľa náboženstva v Subotici. Počas prvej svetovej vojny, v rokoch 19161918, bol vojenským kňazom. V rokoch 19181920 slúžil ako kaplán v Kanjiži, potom ako farár v Mošoríne (19201932) a vo Svilojeve (19321955). Popri pastoračnej práci sa zaoberal náboženskou spisbou a v rokoch 19241945 pôsobil ako šéfredaktor dvojtýždenníka *Hitélet*, do ktorého prispieval článkami s náboženskou tematikou.

## Referencie

Kategória:Osobnosti z Liptovskej Porúbky
Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Slovenskí redaktori
Kategória:Slovenskí pedagógovia
Kyselina 2-ketobutyrová

**Kyselina 2-ketobutyrová** (**kyselina 2-oxobutyrová**) je organická ketokyselina odvodená od kyseliny maslovej (butyrovej). Je to bezfarebná pevná látka, ktorá sa topí tesne nad izbovou teplotou. Pri fyziologickom pH sa vyskytuje ako konjugovaná zásada **2-ketobutyrát** (**2-oxobutyrát**). Vzniká v niekoľkých metabolických procesoch, napríklad rozkladom cystationínu alebo treonínu.   

Izomérom kyseliny 2-ketobutyrovej je kyselina 3-ketobutyrová, teda acetoacetát.  

## Metabolizmus
2-ketobutyrát vzniká v niekoľkými metabolickými dráhami:

* počas rozkladu treonínu pôsobením treoníndehydratázy
* počas transsulfuračnej dráhy v syntéze cysteínu, konkrétne pri rozklade cystationínu pôsobením cystationín γ-lyázy
* počas rozkladu homocysteínu a v metabolizme metionínu (rovnakým procesom ako o riadok vyššie)

2-ketobutyrát sa premiestňuje do mitochondriálnej matrix, kde sa premieňa na propionyl-CoA pôsobením komplexu dehydrogenázy rozvetvených alfa-ketokyselín. V procese dochádza k dekarboxylácii. Ďalšie reakcie v mitochondriách vedú k tvorbe sukcinyl-CoA.

Alternatívnym využím 2-ketobutyrátu je u niektorých organizmov syntéza izoleucínu. Izoleucín je esenciálna aminokyselina, takže napríklad ľudia ju nevedia syntetizovať. 2-ketobutyrát reaguje s pyruvátom v reakcii, ktorá je katalyzovaná acetolaktátsyntázou, čím vzniká α-aceto-α-hydroxybutyrát, ktorý sa ďalej postupne mení na izoleucín.

## Žlté víno
V žltých vínach (*[[vin jaune]]*) vzniká z 2-ketobutyrátu látka zvaná sotolon, ktorá má veľmi silnú vôňu.

## Referencie


## Zdroj

Kategória:Ketokyseliny
Slovenská hokejbalová extraliga mužov 2021/22

**Slovenská hokejbalová extraliga mužov** v **sezóne 2021/22** (alebo SHbE 2021/22) bol 32. ročník extraligy hokejbalistov, najvyššej hokejbalovej súťaže mužov na Slovensku, ktorú organizuje Slovenská hokejbalová únia (SHbÚ). V súťaži účinkovalo 12 družstiev, čo je o 1 účastníka viac ako v predchádzajúcej sezóne. V priebehu sezóny však odstúpil Svidník a jarná časť sa dohrávala už iba s 11 účastníkmi. Titul získalo družstvo LG Bratislava, ktoré vo finálovej sérii vyhralo nad víťazom základnej častiHBK Hokejmarket Skalica.

## Systém súťaže
Systém súťaže ostal rovnaký ako po minulé sezóny. Súťaž sa skladala z dvoch častízákladnej a z play-off. Po základnej časti, v ktorej odohral každý s každým zápasy jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodovalo lepšie umiestnenie porazených semifinalistov v základnej časti. Žiadne družstvo nevypadlo, keďže do baráže o účasť v extralige sa žiadny tím neprihlásil. Bodovanie:
* 3 bodyvýhra v riadnom hracom čase
* 2 bodyvýhra po predĺžení
* 1 bodprehra po predĺžení
* 0 bodovprehra v riadnom hracom čase

## Účastníci

Poznámka: Tím MŠK Spišská Belá tvorili hráči, ktorí sa presťahovali z MŠK Kežmarok, a od ktorého aj Spišská Belá získala extraligovú licenciu.

## Výsledky
### Základná časť

Zdroj: hokejbalplanet.sk

### Play-off
;Štvrťfinále

;Semifinále

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž o extraligu
Do baráže sa neprihlásil žiadny tím.

## Referencie

## Externé odkazy
* Oficiálna stránka Slovenskej hokejbalovej únie

## Zdroje
* Extraliga na stránke Slovenskej hokejbalovej únie
* Extraliga na stránke tophbl.sk 
* Extraliga na stránke hokejbalplanet.eu

Kategória:Slovenská hokejbalová extraliga mužov
Kategória:Hokejbal v 2021
Kategória:Hokejbal v 2022
Kategória:Šport na Slovensku v 2021
Kategória:Šport na Slovensku v 2022
Malá Aňala

**Malá Aňala** je kanál v regióne Podunajsko, na území obce Nesvady v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do vodného toku Martovský kanál. Má dĺžku . Rád toku VI. 
## Začiatok
Začína sa v  v severozápadnej časti územia obce Nesvady v okrese Komárno v Nitrianskom kraji, tesne pri obecnej (aj okresnej) hranici medzi obcou Nesvady a mestom Nové Zámky, v poľnohospodárskom extraviláne mesta Nesvady, na pravom brehu Starej Nitry.
## Opis toku
*Malá Aňala* tečie od začiatku južným smerom cez poľnohospodársky extravilán v Nesvadoch, v  priberá bezmenný pravostranný prítok, preteká cez pole rovnakého názvu *Malá Aňala*, v  priberá ľavostranný prítok Rašelinový kanál, vo vzdialenosti 500 m pravým brehom obmýva čiastočne zdevastovaný Hospodársky dvor, ľavým brehom obmýva pole *Opar*, v  priberá ľavostranný prítok Červený kanál, mení smer na juhozápadozápad, ľavým brehom obmýva pole *Pri teplej vode*, v  na území Nesvád ústi do Martovského kanála ako jeho ľavostranný prítok.

*Malá Aňala* patrí do okresu Komárno v Nitrianskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina.. Má prítoky: Rašelinový kanál a Červený kanál.

## Pôvod názvu
Dvojslovný názov vodného toku *Malá Aňala* má pôvod v názve poľa rovnakého názvu *Malá Aňala* na území obce Nesvady, cez ktoré preteká.  Toponymum *Malá Aňala* bolo bez zmeny prenesené na vodný tok . 

Názov poľa *Malá Aňala* vznikol z osadného názvu *Aňala* (dnes názov mestskej časti - časti obce Nesvady) a ten pravdepodobne z osobného mena **Aněla*.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Malá Aňala* je jedinečným hydronymom (december 2022).

## Referencie

 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Kategória:Nesvady
Krvavé sonety

***Krvavé sonety*** je cyklus 32 sonetov s ostrou protivojnovou tématikou, ktorých autor je Pavol Országh Hviezdoslav. Napísal ich hneď po vypuknutí 1. svetovej vojny v auguste a septembri 1914.

Hviezdoslav napísal toto básnické dielo pár týždňov po vypuknutí konfliktu, ale v Rakúsko-Uhorsku počas vojny nebolo možné tlačiť. Šírili sa teda ústne alebo opismi (ako samizdat). Ako samostatné knižné dielo vyšli v roku 1919. Počas vojny bol originálny rukopis ukrytý v dolnokubínskom evanjelickom kostole, ktorý sa nachádzal vedľa Hviezdoslavovho domu. V súčasnosti sa rukopis nachádza v Literárnom archíve Slovenskej národnej knižnice v Martine.

Protest je natoľko silný, že ovplyvnil a inšpiroval iných umelcov. Hudobný skladateľ Andrej Očenáš ho zhudobnil v skladbe "*Nad zemou*" (1948), Jozef Grešák skomponoval "*Krvavé sonety*" pre hlas a klavír (1969), Eva Trizuliaková vytvorila cyklus 14 artprotisov "*Krvavé sonety*" (1974 - 1985).

Hviezdoslav v Krvavých sonetoch zatracuje hrôzy vojny a deštrukciu, ktorú prináša. Pýta sa, kto ju spôsobil a ponížil ľudstvo. Zaoberá sa slobodou, hodnotami a úvahami o mieri, ktorý príde po vojne.

Sonety sú komponované v strofickej úprave 4 - 4 - 6, s použitím jambu. Hviezdoslav používa desať a jedenásťslabičné verše.

## Slovenské vydania
* 
* 
* 
* 
* 
*  (²1996. )
* 

## Referencie

## Ďalšia literatúra
* 

## Externé odkazy
* rukopis ''Krvavých sonetov'' na stránke Slovenskej národnej knižnice
* Pavol Országh-Hviezdoslav: Krvavé sonety (Zlatý fond denníka SME)

 
Kategória:Slovenské knihy
Kategória:Básne
Kategória:Básne v slovenskom jazyku
Kategória:Diela Pavla Országha Hviezdoslava
Echión (maliar)

[náhľad|Freska znázorňujúca svadbu [Alexander Veľký|Alexandra Veľkého a Barziny (Stateiry) alebo Roxany z triklínia (jedálne) *Domu zlatého náramku*, Pompeje]]

**Echión**, **Aetión** alebo **Éetión** () bol grécky maliar v 4. storočí pred Kr.
 
Grécky maliar Echión pôsobil približne v druhej polovici 4. stor. pred Kr. Plínius ho zaraďuje k najvýznamnejším starovekým maliarom, medzi ktorých patrili napr. Apelles, Melanthios a Nikomachos a cituje niektoré z jeho najlepších diel, a to obraz znázorňujúci boha Dionýza, obraz, ktorý personifikoval tragédiu a komédiu, slávny obraz Semiramidy v svadobnom odeve, povýšenej zo stavu otrokyne do postavenia kráľovnej a obraz starej ženy nesúcej pochodeň pred vydatou nevestou. Cicero zaznamenal, že to bol umelec, ktorý maliarske umenie doviedol k najvyššej dokonalosti.
 
Lukianos zo Samosaty uvádza: „*Ale prečo mám citovať sofistov, historikov, prozaikov staroveku, keď celkom nedávno maliar Aetion namaľoval, hovorí sa, obraz predstavujúci manželov [[Alexander Veľký|Alexandra]] a Roxany, ktorý odniesol na olympijské hry a vystavil ho očiam všetkých divákov s takým úspechom, že Proxenides, jeden z [[Hellanodikovia|hellanodikov]], očarený jeho talentom, rád prijal Aetiona za svojho zaťa.*“ Podľa Lukianovho očitého svedka scénou obrazu bola veľmi krásna spálňa, Roxana mala v prítomnosti Alexandra skromne sklopené oči, okolo nich bolo niekoľko usmievavých erosov (v podobe nahých okrídlených detí), sám kráľ podával svojej neveste girlandu a jeho najlepší priateľ Héfaistión pri nich stál s horiacou fakľou v ruke.
  
Podľa Plínia maliari až do prahu helenistického obdobia poznali iba štyri základné farby (bielu, žltú, červenú, čiernu) a že aj napriek tomu dokázali vytvoriť nesmrteľné diela.
  
## Referencie a bibliografia

 
Kategória:Maliari starovekého Grécka
Majstrovstvá sveta v ľadovom hokeji hráčov do 20 rokov 2023

**Majstrovstvá sveta v ľadovom hokeji hráčov do 20 rokov 2023** boli v poradí 47. juniorským hokejovým svetovým šampionátom. Turnaj Top divízie sa hral v Halifaxe a Monctone v Kanade od 26. decembra 2022 do 6. januára 2023.

Titul z minuloročných MS obhájili hokejisti .

## Dejiská

## Rozhodcovia

;Hlavní
*  Michael Campbell
*  Graeden Hamilton 
*  Andreas Harnebring
*  Tomáš Hronský
*  Marc Iwert
*  Richard Magnusson
*  Mathieu Menniti
*  Anssi Salonen
*  Peter Schlittenhardt
*  Jakub Šindel
*  Michael Tscherrig
*  Riley Yerkovich

;Čiaroví
*  Dario Fuchs
*  Clement Goncalves
*  Brandon Grillo
*  Onni Hautamaki
*  David Klouček
*  Spencer Knox
*  Daniel Konc
*  Patrick Laguzov
*  Daniel Persson
*  John Waleski
*  Tarrington Wyonzek

## Základné skupiny

### Skupina A
#### Tabuľka

|}

#### Zápasy

----

----

----

----

----

----

### Skupina B
#### Tabuľka

|}

#### Zápasy

----

----

----

----

----

## O udržanie

----

* Lotyšsko vyhralo 2 : 0 na zápasy a udržalo sa v Top divízii.

## Tabuľka po skupinovej fáze
Prvé štyri tímy z každej skupiny hrali play-off. Tímy, ktoré postúpili do semifinále, boli znovanasadené podľa umiestnenia v tabuľke skupinovej fázy.

**Kritériá**:
# Lepšia pozícia v skupine
# Vyšší počet bodov
# Lepší gólový rozdiel
# Vyšší počet strelených gólov
# Lepšie nasadenie do turnaja (konečné poradie z minuloročných MS)

### Tabuľka

## Play-off

### Štvrťfinále

----

### Semifinále

----

### Zápas o 3. miesto

### Finále

## Konečné poradie

## Štatistiky turnaja
### Kanadské bodovanie
*Poradie podľa počtu bodov*

**Hetrik**

*Hráči, ktorí skórovali aspoň trikrát v jednom zápase (dali tri góly za zápas).*

### Najlepší brankári

**Shut-out**

*Brankári, ktorí vychytali zápas s nulou (t. j. nedostali v zápase ani jeden gól).*

### All-Star tím turnaja

## Zdroje
Turnaj na FlashScore

## Nižšie divízie
### I. A divízia
Turnaj I. A divízie MS 2023 sa hral v Askeri v Nórsku od 11. do 17. decembra 2022.

|

|}

### I. B divízia
Turnaj I. B divízie MS 2023 sa hral v Bytome v Poľsku od 11. do 17. decembra 2022.

|

|}

### II. A divízia
Turnaj II. A divízie MS 2023 sa hral v Kaunase v Litve od 11. do 17. decembra 2022.

|

|}

### II. B divízia
Turnaj II. B divízie MS 2023 sa hral v Reykjavíku na Islande od 16. do 22. januára 2023.

|

|}

### III. divízia
Turnaj III. divízie MS 2023 sa hral v Istanbule v Turecku od 26. januára do 2. februára 2023.

#### Play-off

#### Konečné poradie

## Referencie

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2023
Kategória:Ľadový hokej v 2023
Kategória:Športové podujatia v Halifaxe (Nové Škótsko)
Kategória:Šport v Monctone
Kategória:2022 v Kanade
Kategória:2023 v Kanade
Kategória:Ľadový hokej v Kanade
Chairestratos

**Chairestratos** () môže byť:
* grécky hrnčiar v 5. stor. pred Kr., pozri Chairestratos (hrnčiar)
* grécky sochár z prelomu 4. a 3. stor. pred Kr., pozri Chairestratos (syn Chairedéma)

## Zdroje
Koloman Füssy

**Koloman Füssy** (; * 28. apríl 1878, Komárno † 1. marec 1959, Tata) bol maďarský roľník, statkár, verejný činiteľ a menšinový politik na území Slovenska v prvej polovici 20. storočia. 

Pochádzal z reformovanej rodiny. Po skončení školy hospodáril na svojich majetkoch pri Komárne.  Vojenskú službu absolvoval v 6. delostreleckom pluku a počas čiastočnej mobilizácie nariadenej pred vypuknutím I. svetovej vojny odišiel na srbské bojisko, kde bol ranený a následkom zranenia sa vrátil domov. Už v roku 1910 sa začal angažovať v roľníckej strane. 

Po vzniku Česko-Slovenska zakladá v Komárne Maloroľnícku stranu, ktorá sa neskôr pretransformovala na Maďarskú národnú stranu. Už v prvých parlamentných voľbách v roku 1920 bol zvolený za poslanca  Národného zhromaždenia. Mandát obhájil aj po parlamentných voľbách v roku 1925. Po parlamentných voľbách v roku 1929 prestúpil do hornej komory Národného zhromaždenia, kde zotrval aj po voľbách v roku 1935. Angažoval sa aj v komunálnej politike. Zasadal v mestskom zastupiteľstve Komárna a zohral úlohu aj v hospodárskom živote mesta ako člen predstavenstva viacerých miestnych peňažných ústavov. Angažoval sa v aktivitách za pripojenie území obývaných Maďarmi k Maďarskému kráľovstvu. O senátorský mandát prišiel v závere roku 1938 v súvislosti so zmenami hraníc Česko-Slovenska po Viedenskej arbitráži. 

Politicky sa aktivizoval aj v nových pomeroch. V závere roku 1938 a potom v rokoch 1939 - 1944 zasadal v maďarskom parlamente. 

V roku 1945 bol zatknutý československými úradmi a dva roky bol zadržiavaný v ilavskej väznici. V roku 1947 bol deportovaný do Maďarska. Neskôr bol internovaný späť do Česko-Slovenska.

## Referencie


Kategória:Maďarskí politici
Kategória:Poslanci česko-slovenského Národného zhromaždenia
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Boheľova
Kategória:Slovenské osobnosti maďarského pôvodu
Kategória:Politici Maďarskej národnej strany
Mora (mytológia)

**Mora** (, , ) je v slovanskej a germánskej mytológii nadprirodzená entita, väčšinou ponášajúca sa na ženu. Je spájaná so záškodníctvom v domácnosti alebo zlými snami či javom spánkovej paralýzy - odtiaľ pomenovanie nočná mora, desivý sen. Označenie rôznych motýľov vyplýva z predstavy, že ich podobu nadobúdajú aj tieto mýtické bytosti.

Franz Felix Adalbert Kuhn zaznamenal vestfálsku modlitbu, ktorá má zažehnať moru.

V škandinávskej mytológii je zmienka o mare už v 13. storočí v ságe Ynglinga.

V ľudovej tradícii na Slovensku je mora poločlovek-polodémon, zvyčajne žena, živá osoba s nadprirodzenými schopnosťami, ktorá dusí, gniavi, saje krv či inak škodí spiacemu človeku.

## Referencie

## Literatúra
* PARKER, STANTON. Mytológia, mýty, povesti a legendy. 1. vydanie. vyd. Praha : Fortuna Print, 2006

Kategória:Slovanská mytológia
Kategória:Germánska mytológia
Plešný vrch

**Plešný vrch** alebo staršie **Plašný vrch** () je vrch v pohorí Spišská Magura. Leží nad obcou Jezersko, približne  severozápadne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a zasahuje na katastrálne územie obcí Jezersko, Spišské Hanušovce a Veľká Franková. Najbližším sídlom je na juhovýchodnom úpätí situované Jezersko, severozápadne sa nachádza Malá Franková, severne Spišské Hanušovce, východným smerom tiež Reľov, juhovýchodným Lendak a juhozápadným Ždiar.

## Opis
Plešný vrch leží v rázsoche, vybiehajúcej severovýchodným smerom z hlavného hrebeňa medzi Bukovinou () a Slodičovským vrchom (). Severne sa nachádza Poľana (), Hora () a Cigerník (), východne Končistý vrch (), Hulok (), Jezerský vrch (), Bukovina (), Godšinová () a Smrečiny (), južne Bukovina (), Malá poľana () a Furmanec () a západne Slodičovský vrch, Magurka (), Solisko () a Zlomiská (). Masív patrí do povodia Dunajca; voda zo západných svahov odteká potokom Furmanec do Frankovského potoka, juhovýchodné odvodňuje Jezerský potok a severovýchodné potok Hlboké, oba smerujúce do Rieky. Na vrchol nevedie značená turistická trasa a vrch sa nachádza v ochrannom pásme Pieninského národného parku. 

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou na úbočí je možné pozorovať okolité vrcholy Spišskej Magury, susedné Belianske Tatry a prihraničné vrchy južného Poľska.

## Prístup
Na vrchol nevedie značená turistická trasa, preto prístup je možný po hrebeni z Furmanca, alebo neznačenými lesnými chodníkmi z blízkych sídiel.

* po  žltej turistickej značke cez Furmanec:
** od severu z obce Malá Franková
** od juhu zo Ždiaru cez Bachledovu dolinu a rázc. Malá poľana
* po  modrej turistickej značke z Jezerska cez rázc. Hrb a vrch Furmanec

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Jezersko
Kategória:Veľká Franková
Kategória:Spišské Hanušovce
Červený kanál (prítok Malej Aňaly)

**Červený kanál** je kanál v regióne Podunajsko, na území obce Nesvady v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do vodného toku Malá Aňala. Má dĺžku . Rád toku VII. 
## Začiatok
Začína sa v  v severozápadnej až centrálnej časti územia mesta Nesvady v okrese Komárno v Nitrianskom kraji, v močarine v západnej časti priestoru niekdajšieho meandra Starej Nitry odrezaného od rieky hrádzou, na pravom brehu Starej Nitry, v poľnohospodárskom extraviláne mesta Nesvady.
## Opis toku
*Červený kanál* tečie v priamke od začiatku severozápadozápadným smerom cez poľnohospodársky extravilán v Nesvadoch, v  mení smer na juhozápad, v priamke pokračuje až do svojho ústia, pravým brehom obmýva južnú časť poľa *Opar*, ľavým brehom obmýva severnú časť poľa *Pri teplej vode*, ústi do kanála Malá Aňala ako jeho ľavostranný prítok.

*Červený kanál* patrí do okresu Komárno v Nitrianskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina.. Nemá prítoky.

## Pôvod názvu
Prvý komponent dvojslovného názvu vodného toku *Červený kanál* má pôvod v sfarbení dna toku, porovnaj maďarský názov kanála *Vörös ér* (maďarské *vörös* = slovenské *červený*).
Z prídavného mena *červený* a po kombinácii so všeobecným podstatným menom kanál  s významom *umelý vodný tok so spevnenými aspoň bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Červený kanál* ako súčasť početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Červený kanál (prítok Malej Aňaly)* nie je jedinečným hydronymom (december 2022). V okrese Michalovce je Červený kanál (prítok Maťovského kanála) a v okrese Dunajská Streda je Červený kanál (prítok Vrbiny-Holiarov).
## Referencie

 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Kategória:Nesvady
Jaskynná maľba

náhľad|Jaskynné maľby vo španielskej jaskyni Altamira.
**Jaskynné maľby** sú typom umenia, ktoré spadajú do prehistorického obdobia a ktoré sa nachádzajú na stenách alebo stropoch jaskýň. Najstaršie sú staré približne 51 200 rokov (umenie vrchného paleolitu), ktoré sa našli v jaskyni Leang Bulu’ Sipong 4 (Sulawesi Selatan, Indonézia). Najstaršie sú často vytvorené ako odtlačok ruky alebo na základe jednoduchých geometrických tvarov. V roku 2021 bolo objavené jaskynné umenie, podobizeň prasaťa s dvoma osobami nájdená na indonézskom ostrove a datované do obdobia pred viac ako 51 200 rokmi.

Štúdia z roku 2018 tvrdila, že vek najstarších príkladov nefiguratívneho jaskynného umenia na Pyrenejskom polostrove je 64 000 rokov. Predstavujú ich tri červené nefiguratívne symboly nájdené v jaskyniach Maltravieso, Ardales a La Pasiega v Španielsku. Pochádzajú z obdobia pred objavením sa moderných ľudí v Európe (najmenej o 20 000 rokov), a preto ich museli vytvoriť skôr neandertálci než moderní ľudia.

V novembri 2018 vedci informovali o náleze dovtedy najstaršej známej figurálnej umeleckej maľby neznámeho zvieraťa. Je stará viac ako 40 000 (možno až 52 000) rokov a nachádza sa v jaskyni Lubang Jeriji Saléh na indonézskom ostrove Borneo, avšak v decembri roku 2019 boli figurálne jaskynné maľby zobrazujúce lov prasiat v krase Maros-Pangkep na Sulawesi odhadnuté na ešte staršie, najmenej 43 900 rokov. Nález bol označený za „najstarší obrazový záznam rozprávania príbehov a najstaršie figurálne umelecké dielo na svete“.

## Referencie

## Pozri aj
* Altamira - Španielsko
* Lascaux - Francúzsko
* Chauvetova jaskyňa - Francúzsko
* Národný park Serra da Capivara - Brazília
* Cueva de las Manos - Argentína

## Iné projekty

## Zdroj

Kategória:Dejiny umenia
Kategória:Jaskyne
Kategória:Praveké umenie
Kategória:Nástenná maľba
Červený kanál (prítok Maťovského kanála)

**Červený kanál** je kanál v regióne Dolný Zemplín, na území obce Kapušianske Kľačany v okrese Michalovce v Košickom kraji. Nachádza sa v geomorfologickom celku Východoslovenská rovina. Ústi do vodného toku Maťovský kanál. Má dĺžku . Rád toku VII. 
## Začiatok
Začína sa v  v  centrálnej časti územia obce Kapušianske Kľačany v okrese Michalovce v Košickom kraji, južne od intravilánu obce v poľnohospodárskom extraviláne obce, v poli *Veľký lán*.
## Opis toku
*Červený kanál* tečie v priamke od začiatku juhozápadojužným smerom poľnohospodárskym extravilánom v Kapušianskych Kľačanoch cez pole *Veľký lán*, prudko mení smer na juhozápad, ľavým brehom obmýva pole *Červený vŕšok*, pokračuje v priamke, druhý krát mení smer na severozápad, obmýva vrch *Pasienkový vŕšok*, v  ústi do vodného toku Maťovský kanál ako jeho ľavostranný prítok.

*Červený kanál* patrí do okresu Michalovce v Košickom kraji. Nachádza sa v geomorfologickej oblasti Východoslovenská nížina v geomorfologickom celku Východoslovenská rovina na rozhraní medzi geomorfologickým podcelkom Kapušianske pláňavy a geomorfologickým podcelkom Latorická rovina.. Nemá prítoky.

## Pôvod názvu
Prvý komponent dvojslovného názvu vodného toku *Červený kanál* má pôvod v sfarbení dna toku. Porovnaj aj pole *Červený vŕšok*, v susedstve *Červeného kanála*. Z prídavného mena *červený* a po kombinácii so všeobecným podstatným menom kanál  s významom *umelý vodný tok so spevnenými aspoň bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Červený kanál* ako súčasť početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1990.
V priestore slovenskej hydronymie vodných tokov hydronymum *Červený kanál (prítok Maťovského kanála)* nie je jedinečným hydronymom (december 2022). V okrese Komárno je *Červený kanál (prítok Malej Aňaly)* a v okrese Dunajská Streda je *Červený kanál (prítok Vrbiny-Holiarov)*.
## Referencie

 
Kategória:Vodné toky v okrese Michalovce 
Kategória:Umelé vodné toky na Slovensku 
Kategória:Vodné toky na Východoslovenskej rovine
Kategória:Kapušianske Kľačany
Javorinka (vrch v Spišskej Magure)

**Javorinka** alebo **Priehrštie** či **Penčákova hora** () je vrch v pohorí Spišská Magura. Leží nad obcou Ždiar, približne  severozápadne od Spišskej Belej. 

## Poloha
Nachádza sa v západnej časti pohoria, v geomorfologickom podcelku Repisko. Leží v Prešovskom kraji, na hranici okresov Kežmarok a Poprad a zasahuje na katastrálne územie obcí Osturňa a Ždiar. Najbližšími sídlami sú na južnom úpätí situovaný Ždiar, severovýchodne ležiaca Malá Franková a severne obec Osturňa.

## Opis
Javorinka leží v hlavnom hrebeni medzi Príslopom () a Magurkou (). Severným smerom sa nachádza Bystrý vrch (), Malorovka () a Zlomiská (), východným Solisko (), Vysoký vrch (), Magurka a Slodičovský vrch (), južným Javorinka (), Hlúpy () a Ždiarska vidla () a západným Strednica (), Príslop (), Repisko () a Okrúhla (). Voda zo severných svahov vrchu a hrebeňa odteká Bystrou a Kremeniakom do Osturnianskeho potoka v povodí Dunajca, južne sa zvažujúce svahy odvodňujú prítoky Ždiarskeho potoka do Bielej v povodí rieky Poprad. V blízkosti vrcholu prechádza značený turistický chodník zo Ždiaru-Strednice. Hrebeňom vedie hranica ochranného pásma Pieninského národného parku a ochranného pásma Tatranského národného parku. 

### Výhľady
Vrchol pokrýva súvislý, miestami riedky lesný porast, ktorý umožňuje len veľmi obmedzený rozhľad. Z vhodných lokalít je možné pozorovať okolité vrcholy Spišskej Magury, susedné Belianske Tatry, Levočské vrchy, Babiu horu a mnohé prihraničné vrchy južného Poľska.

## Prístup
* po  modrej turistickej značke hlavným hrebeňom:
** od východu zo Smrečín cez Malú poľanu a Magurku
** od juhozápadu zo Strednice cez rázc. Pri Tablici
* po  červenej značke cez Magurku:
** od juhu zo Ždiaru 
** od severovýchodu z obce Malá Franková
* po  žltej značke od severu z obce Osturňa cez Magurku
* po  zelenej značke z obce Osturňa cez rázc. Pri Tablici

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Iné projekty

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Vrchy v okrese Poprad
Kategória:Ždiar
Kategória:Osturňa
Okrúhla

**Okrúhla** môže byť:

* vrch v Nízkych Tatrách ()
* vrch v Turzovskej vrchovine (), pozri Okrúhla (vrch v Turzovskej vrchovine)
* vrch v Javorí ()
* vrch vo Volovských vrchoch (), pozri Okrúhla (vrch vo Volovských vrchoch)
* vrch v Ľubovnianskej vrchovine (), pozri Okrúhla (vrch v Ľubovnianskej vrchovine, 957 m)
* vrch v Ľubovnianskej vrchovine (), pozri Okrúhla (vrch v Ľubovnianskej vrchovine, 828 m)
* vrch v Spišskej Magure (), pozri Okrúhla (vrch v Spišskej Magure)

## Pozri aj
* Okrúhla hora
* Okrúhle
Ján Holota

JUDr. **Ján Holota** (; * 27. jún 1890, Nové Zámky - † 13. október 1958, Santiago de Chile, Čile) bol slovenský a maďarský právnik, verejný činiteľ a maďarský menšinový politik v období medzivojnového Česko-Slovenska. 

## Životopis
Pochádzal zo starej katolíckej rodiny. Stredoškolské štúdiá absolvoval v rodnom meste. Následne vyštudoval právnickú fakultu v Budapešti, kde získal doktorát. Po štúdiách rozbehol svoju kariéru v štátnej službe. Začínal ako policajný strážnik a postupne sa vypracoval na zástupcu policajného kapitána. Po vypuknutí I. svetovej vojny narukoval do armády a ako letecký poručík sa zúčastnil bojov na ruskom, talianskom a balkánskom fronte. Za svoje nasadenie sa stal nositeľom viacerých vojenských vyznamenaní. 

Po vzniku Česko-Slovenska bol prepustený zo zamestnania a začal sa politicky angažovať v prospech maďarskej menšiny v novovzniknutom štáte. Bol členom Maďarskej národnej strany. Po obecných voľbách v roku 1923 sa stal starostom Nových Zámkov. Tento post obhájil aj po obecných voľbách v roku 1927, 1931 a 1938. 

V parlamentných voľbách  v roku 1925 získal za Maďarskú národnú stranu mandát v Národnom zhromaždení. V poslaneckej snemovni zotrval aj po voľbách v roku 1929, ako aj po voľbách  v roku 1935. O mandát prišiel v závere roku 1938 v súvislosti so zmenami hraníc Česko-Slovenska po Viedenskej arbitráži. 

Aktívne sa podieľal na preberaní moci maďarskými úradmi pri okupácii južného Slovenska v závere roku 1938. Tak ako ostatní bývalí maďarskí poslanci a senátori, aj János Holota bol v závere roku 1938 kooptovaný do maďarského parlamentu ako reprezentant novopripojených území. V snemovni zostal aj po riadnych voľbách v roku 1939. V tomto období pracoval ako ministerský radca na novovzniknutom ministerstve pre záležitosti "hornej zeme". 

V roku 1939 sa s rodinou presťahoval do Budapešti. Naďalej udržiaval úzke vzťahy so svojím rodným mestom. V roku 1947 ako poradca presídľovacieho vládne ho výboru pomáhal presídleným Maďarom na Slovensku. Po zmene politických pomerov v Maďarsku mu  bol odobratý dôchodok ministerského radcu a bol zaradený do zoznamu na deportáciu. Spolu s manželkou opustil krajinu 26. augusta 1950 a emigroval do Čile, kde od roku 1948 žila jeho prvorodená dcéra. 

Veľmi aktívnym bol aj v oblasti športu. Ešte v období Uhorska získal majstrovský titul v maďarskej atletike. po vzniku Česko-Slovenska bol jedným zo zakladateľov, organizátorov a funkcionárov Maďarského zväzu kulturistiky. Okrem toho bol činným v množstve spoločenských, stavovských a iných organizácií. 

## Referencie


## Externé odkazy
* Prejav Jánosa Holotu v Národním shromáždění v roku 1937

Kategória:Maďarskí politici
Kategória:Poslanci česko-slovenského Národného zhromaždenia
Kategória:Slovenské osobnosti maďarského pôvodu
Kategória:Osobnosti z Nových Zámkov
Kategória:Politici Maďarskej národnej strany
Jozef Törköly

JUDr. **Jozef Törköly** (; * 1. január 1878, Rimavská Sobota - † 14. apríl 1938, Rimavská Sobota) bol maďarský právnik a menšinový politik v období medzivojnového Česko-Slovenska. 

Pochádzal zo starej rodiny z Gemeru. Jeho otec bol riaditeľom a učiteľom v Rimavskej Sobote. Jozef Törköly po skončení strednej školy absolvoval štúdium práva a politológie na univerzite  v Budapešti, kde získal aj právnickú kvalifikáciu. Potom sa usadil vo svojom rodnom meste, kde zostal celý svoj život. Už ako mladý právnik si svojou výraznou aktivitou zabezpečil vedúcu úlohu nielen v politike rodného mesta, ale aj v politike na úrovni okresu. Po vzniku Česko-Slovenska bol spolu s Józsefom Szent-Iványm lídrom opozičného frontu na Gemeri. Bol jedným z vedúcich predstaviteľov Maďarskej národnej strany. V parlamentných voľbách v roku 1925 bol zvolený za senátora Národného zhromaždenia. Po parlamentných voľbách v roku 1929 prestúpil do dolnej komory Národného zhromaždenia, odkiaľ sa po nasledujúcich voľbách v roku 1935 opäť vrátil do hornej komory. 

Senátorského mandátu sa vzdal 12. februára 1937 z dôvodu vážnej choroby, ktorej 14. apríla 1938 podľahol. V senáte Jozefa Törkölyho nahradil Béla Szilassy. 

## Referencie


Kategória:Osobnosti z Rimavskej Soboty
Kategória:Maďarskí právnici
Kategória:Maďarskí politici
Kategória:Poslanci česko-slovenského Národného zhromaždenia
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti maďarského pôvodu
Kategória:Politici Maďarskej národnej strany
Červený kanál

**Červený kanál** môže byť na Slovensku:

*prítok Malej Aňaly v povodí Starej Nitry, pozri Červený kanál (prítok Malej Aňaly)
*prítok Maťovského kanála v povodí Udoče, pozri Červený kanál (prítok Maťovského kanála)
*prítok Vrbiny-Holiarov v povodí Dunaja, pozri Červený kanál (prítok Vrbiny-Holiarov)

## Pozri aj
*Červený potok
*Červená voda